كنخدمو ولا معنى للحياة ايلا مكانش هاد اليوم لا معنى للحياة. ايلا مكانش هاد اليوم. ولذلك كما انه فعلا يوم كيبعث في القلب الرهبة والخشية. كذلك كيبعث في القلب السكينة والطمأنينة. كتعرفي بأن الخير لي درتيه دابا ما ضايعش
كتحسي بواحد الراحة عجيبة كتعطي من جيبك وعندك ضمانات بأنه غادي يرجع. شيء عجيب جدا. هاد السكينة وهاد الطمأنينة لي عطاها ربي تعالى للمومن. لأنهم امنوا بمول الدين. كيمشي لك حقك واخا كتقنطو طير لك ولكن مكيوصلش الإنسان لدرجة
العقد النفسية ويولي مجرم. لا. عارف. كاين شيء اسمه الصبر. ولا يمكن ان يكون صبر. لولا ان المؤمن يؤمن بيوم الدين يا ابني اعرف بأن الحساب غادي يكون وبأن هذا الجاني حبله قصير وبأن الله عز وجل سينتقم منه في الدنيا وفي الآخرة
بلاتي ولا عذاب الآخرة اشد. نسأل الله العافية. ولذلك حقيقة يعني الموت وما بعدها من بعث ونشور وحساب وعقاب رحمة. رحمة كبيرة. فلا زلنا في رحمة الله من قولنا الرحمان الرحيم. مازال عايشين في الرحمة
عايشين في الرحمة مع ملك يوم الدين. عايشين في الرحمة قبل ذلك مع رب العالمين. وعايشين في الرحمة مع الرحمان الرحيم. جل وعلا سبحانه وتعالى الحقيقة هاد الفاتحة عجيبة جدا ما عندهاش التمن. ولذلك ندكرو بالحديث ديال سيدنا محمد عليه الصلاة والسلام فوالذي نفسي في بيده ما انزل في
التوراة ولا في الانجيل ولا في الفرقان مثلها. ما كاينش بحالها. وعمر ما نزل في كتاب الله الاول مثلها. لا في التوراة ولا في الانجيل ولا في صحف ابراهيم ولا موسى ولا زابور داود ولا حتى القرآن نفسو ديال سيدنا محمد مكاينش بحال سورة الفاتحة. سورة واحدة
سيدات متفردة مكاينش بحالها. ولذلك لي مقراش صلاتو معندوش صلاة. لأن مكاينش في القرآن شي حاجة تنوب عليها مكاينش حتى ان العلماء اجمعوا من غير خلاف على ان العجمي انسان ماشي عربي ما يعرفش
العربية فرنسي انجليزي فارسي كيما بغا يكون على ان العجمية اذا اسلم لابد له ان يتعلم سورة الفاتحة ما مطلوبش منو يحفظ القرآن كلو ولا اكثر ولا سورة الفاتحة. لأن هي الصلاة الصلاة فريضة اول ما يحل
ما يحاسب عليه العبد يوم القيامة الصلاة هي اللولة كاينة كاين الكلام ما كايناش ما كاين كلام انتهى فان صلحت صلح له سائر عمله وان فسدت فسد له سائر عمله والعياذ بالله نسأل الله العافية ان يدخلنا في رحمته برحمته
ذلك عجم يدخل الاسلام خاصو يقرا سورة الفاتحة يتعلمها ما هي لا سبع ايات ماشي مية ويتعلمها وخا تكتب لو بالاحرف اللاتينية واخا نكتب بالفرنسية والانجليزية تكتب لو باش يحفظها. وتسجل لو خاصو يحفظها. ما عندوش حل اخر نهائيا. ما عندوش حل اخر. ما عندو
لابد ان سورة الفاتحة خصو يحفظها. بنصها القرآني العربي. وبعد ذلك يحفظ من القرآن ما تيسر له قل هو الله احد او المعوذتين او شي اية كيفما كانت. لكن الفاتحة لابد منها. لأنها ركن وفرض
واساس من اسس الصلاة والعبادة. لما تحمله من الاسرار. ما انزل في ثورات ولا في الانجيل ولا في القرآن مثلها كيف بحالها ولدك راه غالط بنادم اللي كيستاهل بها ويستاهلش بها
اه سورة الفاتحة بإذن الله اذا قرأت بقلب واع خاضع خاشع متوجه صادق التوجه لكان له منها فضل عظيم في لحظته تلك ويوم القيامة. يعني تقراي سورة الفاتحة بواحد القلب مقبل على الله عز وجل. راكي تجني
من الثمار والبركة والخيرات ما لا يحصى عددا عددا. الى كتستشفاي بها لمرض يكون لها اثرها العجيب. ويلا كتقرايها حاجة اقض اله بها الشيء العجيب. لاش ما قريتيها كطلع. لأنها السورة التي لا مثيل لها. هي
هي الشافية هي الفاتحة هي السورة التي ليس لها مثيل. لأن العبد فيها فعلا جلال الربوبية وجمال الربوبية. ويقع بقلبه من ثمار الايمان الشيء الكثير الايمان كيقطر على القلب ديالو بحال الثمار بحال العسل بحال بحال طري النظيف المصفى فلا يجد العبد
حينئذ الا الشوق والمحبة الكبرى لمولاه. ولهذا هذا الرب سبحانه وتعالى من البداية حتى الملك يوم الدين عرفك بنفسو كيقولك يا عبد هدا المعنى يا عبد حمدني اعبدني بالحمد بالثناء انا رب العالمين انا الرحمان الرحيم انا
ملك يوم الدين. كيبدا يعطيك الصفات ديالو وكيوريك المشاهد ديال الربوبية والجمال ديالها من الرحمة حتى للمالكية اذن ملي كيوقع فالقلب ديالو هادشي هادا ادا فعلا كانقرا بالقلب اللي كيمشي شي جامد شارد لا قلب حاضر
لمن كان له قلب او القى السمع وهو شهيد. هاديك اللحظة راه كيوصل الإنسان لواحد القمة ديال الخشوع وأيضا في الشوق كيترجا ويتمنى فعلا يقرب لهاد المولى الكريم. لأنه عندو كلشي هو رب العالمين. رب العالمين
الكون كلو اذن الخزائن كلها ديال الدنيا والآخرة عندو سبحانه. هو الرحمان الرحيم كلها المشاكل لي عندك دب في رحمتو سبحانه وتعالى هو الملك الذي اذا اعطى اعطى بقوة. واذا منع منع بقوة اذن لمن تمشي ما عندك الا هو
سبحانه وتعالى. لذلك مباشرة جا اياك نعبد واياك نستعين حقيقة انا علماء العربية كيسميو هذا الالتفات. غنوريكم بإذن الله عز وجل واحد الإشارة في العربيون سهلها ان شاء الله والله يسهل علينا وعليكم الخير كلو حتى تفهم. من البدية وحنا كنتكلمو على الله سبحانه وتعالى كنتكلمو عليه
كنتكلمو عليه. الحمد لله هو رب العالمين. الرحمان الرحيم. ملك يوم الدين نتكلمو عليه الآن اياك نعبد واياك نستعين ماشي كانتكلمو عليه كانتكلمو معاه كانتكلمو معاه فرق بيناتهم لأن الله تعالى فلول كيخبرنا على نفسو الحمد لله هو سبحانه
رب العالمين الرحمان الرحيم مالك يوم الدين. يعني ضمير الغائب يقولو في النحو. الله تعالى حاضر في كل وقت واحد سبحانه وتعالى. لكن ملي كيوقع في القلب المعرفة بالله وكيولي القلب يشوف الجلال والجمال ديال الله كأن تعبد الله كأنك تراه مكيبقاش
ديك الساعة فرصة. ما كيبقاش القلب صابر انه يبدا يتكلم عليه. لا. خصو يحضر معاه. خصو يتكلم معاه. فكيلتفت. كيسميوه ويدور لجهة الله تعالى ويقول يا ربي اياك نعبد واياك نستعين. مباشرة مع اله سبحانه وتعالى يتكلم
هذا معنى الحديث اللي في مسلم كلام سيدنا رسول الله صلى الله عليه وسلم. وان احدكم اذا صلى يناجي ربه اياك نعبد واياك نستعين. يعني هاد الرب العظيم الربوبية الرحمانية المالكية
يعني هذا هو لي يستاهل ويستحق العبادة. هو الرب لي القلب ديالي خصني نخضع لو ويتقرب لو ويتحبب لو. فلذلك يقول العبد انا اذ اياك نعبد وبما ان هاد العبادة هي الغاية ديالي وديالك وديال كل مومن وما
الجن والانس الا ليعبدون بما ان هي الغاية راه خصني نتعاون عليها لانه اليوم وغدا الاستمرار ونفسو تكسولو فيها الكسل تكسول وتضعف وتخور وتتعب لولا ان الله يعينها ويتبتها ولشردت من بعد هداية نسأل الله السلامة والعافية. فلذلك كنطلبو الله تعالى من بعد مكنخبرو ونقر بأننا نعبده جل وعلا
انا كنطلبو منو انه يعاونا على هاد العبادة. واياك نستعين. لولا اعانتك يا ربنا لنا لما كانت لنا عبادة لك ولا ما استمرت ولا ما صحت. هذا كلام نبداو به هاد المقطع الجديد هاد المشهد الرباني العجيب وفيه من الاسرار
ما تتوق له الأنفس المؤمنة. لكن نرجع ذلك الى حصة مقبلة بحول الله اقول قولي هذا واستغفر الله لي ولكم والسلام عليكم ورحمة الله وبركاته اعوذ بالله من الشيطان الرجيم
بسم الله الرحمن الحمدلله رب العالمين الرحمن الرحيم ملك يوم الدين اياك نعبد واياك نستعين اهدنا الصراط المستقيم صراط الذين انعمت عليهم غير المغضوب عليهم ولا الضالين